CELEX: 32015R2222
Language: ro
Date: 2015-12-01 00:00:00
Title: Regulamentul de punere în aplicare (UE) 2015/2222 al Comisiei din 1 decembrie 2015 de modificare a Regulamentului de punere în aplicare (UE) nr. 908/2014 în ceea ce privește declarațiile de cheltuieli, verificarea conformității și conținutul conturilor anuale

2.12.2015   
            
            
               RO
            
            
               Jurnalul Oficial al Uniunii Europene
            
            
               L 316/2
            
         REGULAMENTUL DE PUNERE ÎN APLICARE (UE) 2015/2222 AL COMISIEI
   din 1 decembrie 2015
   de modificare a Regulamentului de punere în aplicare (UE) nr. 908/2014 în ceea ce privește declarațiile de cheltuieli, verificarea conformității și conținutul conturilor anuale
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 36 alineatul (6), articolul 53 alineatul (1) litera (b) și articolul 57 alineatul (2) litera (b),
   întrucât:
   
               (1)
            
            
               Articolul 23 alineatul (1) din Regulamentul de punere în aplicare (UE) nr. 908/2014 al Comisiei (2) stabilește modul în care se calculează contribuția Uniunii care urmează să fie plătită în ceea ce privește cheltuielile declarate. Ar trebui clarificat faptul că această dispoziție se aplică plăților aferente programelor de dezvoltare rurală menționate la articolul 6 din Regulamentul (UE) nr. 1305/2013 al Parlamentului European și al Consiliului (3), precum și programelor de dezvoltare rurală menționate la articolul 15 din Regulamentul (CE) nr. 1698/2005 al Consiliului (4).
            
         
               (2)
            
            
               Prin urmare, ar trebui clarificat faptul că, în ceea ce privește programele de dezvoltare rurală menționate la articolul 6 din Regulamentul (UE) nr. 1305/2013, calculul contribuției Uniunii ar trebui să se bazeze pe rata contribuției Fondului european agricol pentru dezvoltare rurală (FEADR) stabilită pentru fiecare măsură, pentru fiecare tip de operațiune care beneficiază de o rată a contribuției FEADR specifică și pentru asistența tehnică menționate în planul de finanțare și că, în ceea ce privește programele de dezvoltare rurală menționate la articolul 15 din Regulamentul (CE) nr. 1698/2005 al Consiliului, calculul ar trebui să se bazeze pe rata contribuției FEADR pentru fiecare prioritate menționată în planul de finanțare.
            
         
               (3)
            
            
               În conformitate cu articolul 70 alineatul (4c) din Regulamentul (CE) nr. 1698/2005, statele membre care primesc asistență financiară pot prevedea derogări de la ratele maxime de cofinanțare FEADR prevăzute la alineatele (3), (4) și (5) din articolul menționat. Prin urmare, este necesar să se menționeze, la articolul 23 alineatul (1) din Regulamentul de punere în aplicare (UE) nr. 908/2014, modul de calculare a contribuției Uniunii în ceea ce privește programele de dezvoltare rurală modificate în conformitate cu articolul 70 alineatul (4c) din Regulamentul (CE) nr. 1698/2005.
            
         
               (4)
            
            
               Mai mult, este necesar să se clarifice, la articolul 23 alineatul (2) din Regulamentul de punere în aplicare (UE) nr. 908/2014, că, în ceea ce privește programele de dezvoltare rurală menționate la articolul 15 din Regulamentul (CE) nr. 1698/2005, plățile intermediare se limitează la contribuția totală a FEADR pentru fiecare prioritate.
            
         
               (5)
            
            
               Articolul 34 alineatul (9) din Regulamentul de punere în aplicare (UE) nr. 908/2014 prevede că, dacă se justifică, Comisia poate prelungi perioadele de timp relevante prevăzute la alineatele (3) și (4) din articolul respectiv. Chiar dacă articolul 34 alineatul (5) face trimitere la alineatele (3) și (4) din articolul respectiv, este de asemenea oportun să se includă alineatul (5) în trimiterea încrucișată de la articolul 34 alineatul (9), pentru a clarifica faptul că alineatul (9) se aplică tuturor perioadelor de timp relevante menționate la articolul 34 alineatele (3), (4) și (5).
            
         
               (6)
            
            
               Articolul 34 și articolul 40 din Regulamentul de punere în aplicare (UE) nr. 908/2014 instituie perioade de timp pentru verificarea conformității și, respectiv, pentru procedura de conciliere. Experiența acumulată în ceea ce privește aplicarea acestor termene a demonstrat că este oportun să nu se țină seama de luna august la calcularea perioadelor de timp, această lună corespunzând, de obicei, perioadei de vacanță de vară.
            
         
               (7)
            
            
               Modelul de tabel care figurează în anexa II la Regulamentul de punere în aplicare (UE) nr. 908/2014 ar trebui modificat pentru a remedia anumite inexactități. În special, pentru noile cazuri de nereguli, cerința de a raporta dacă respectivul caz este inclus în registrul debitorilor nu mai este considerată a fi necesară, deoarece toate noile cazuri raportate în tabelul din anexa II ar trebui să fie deja înregistrate în registrul debitorilor în conformitate cu articolul 54 alineatul (1) din Regulamentul (UE) nr. 1306/2013.
            
         
               (8)
            
            
               Prin urmare, Regulamentul de punere în aplicare (UE) nr. 908/2014 ar trebui modificat în consecință.
            
         
               (9)
            
            
               Măsurile prevăzute de prezentul regulament sunt conforme cu avizul Comitetului pentru fondurile agricole,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 908/2014 se modifică după cum urmează:
   
               1.
            
            
               La articolul 23, alineatele (1) și (2) se înlocuiesc cu următorul text:
               „(1)   Contribuția Uniunii care urmează să fie plătită pentru cheltuielile publice eligibile se calculează după cum urmează:
               
                           (a)
                        
                        
                           în ceea ce privește programele de dezvoltare rurală menționate la articolul 15 din Regulamentul (CE) nr. 1698/2005 al Consiliului: pentru fiecare perioadă de referință menționată la articolul 22 alineatul (2) din prezentul regulament, pe baza ratei contribuției FEADR pentru fiecare prioritate menționată în planul de finanțare în vigoare în prima zi a perioadei respective;
                        
                     
                           (b)
                        
                        
                           în ceea ce privește programele de dezvoltare rurală menționate la articolul 6 din Regulamentul (UE) nr. 1305/2013: pentru fiecare perioadă de referință menționată la articolul 22 alineatul (2) din prezentul regulament, pe baza ratei contribuției FEADR pentru fiecare măsură, pentru fiecare tip de operațiune care beneficiază de o anumită rată a contribuției FEADR și pentru asistența tehnică menționate în planul de finanțare în vigoare în prima zi a perioadei respective.
                        
                     Calculul trebuie să țină seama de corecțiile aduse contribuției Uniunii, astfel cum au fost prezentate în declarația de cheltuieli pentru perioada respectivă.
               Prin derogare de la primul paragraf, pentru programele de dezvoltare rurală modificate în conformitate cu articolul 70 alineatul (4c) din Regulamentul (CE) nr. 1698/2005, contribuția Uniunii se calculează pe baza ratei contribuției FEADR pentru fiecare prioritate menționată în planul de finanțare în vigoare în ultima zi a perioadei de referință.
               (2)   Fără a aduce atingere plafonului prevăzut la articolul 34 alineatul (2) din Regulamentul (UE) nr. 1306/2013, atunci când totalul combinat al contribuției Uniunii plătite în temeiul programului de dezvoltare rurală depășește totalul programat pentru o măsură, în ceea ce privește programele de dezvoltare rurală menționate la articolul 6 din Regulamentul (UE) nr. 1305/2013, sau pentru o prioritate, în ceea ce privește programele de dezvoltare rurală menționate la articolul 15 din Regulamentul (CE) nr. 1698/2005, suma care trebuie plătită se reduce la suma programată pentru respectiva măsură sau prioritate. Orice contribuție a Uniunii astfel exclusă poate fi plătită ulterior, cu condiția ca statul membru să fi prezentat un plan de finanțare adaptat, iar acesta să fi fost acceptat de către Comisie.”
            
         
               2.
            
            
               Articolul 34 se modifică după cum urmează:
               
                           (a)
                        
                        
                           alineatul (9) se înlocuiește cu următorul text:
                           „(9)   În cazuri justificate în mod corespunzător, care trebuie notificate statului membru în cauză, Comisia poate prelungi perioadele de timp prevăzute la alineatele (3), (4) și (5).”;
                        
                     
                           (b)
                        
                        
                           se adaugă următorul alineat (11):
                           „(11)   În cazul în care perioadele de timp menționate la alineatele (2), (3), (4) și (5) includ luna august, în întregime sau parțial, perioadele de timp respective vor fi suspendate pe parcursul lunii în cauză.”
                        
                     
         
               3.
            
            
               La articolul 40, se introduce următorul alineat:
               „(5)   În cazul în care perioadele de timp menționate la alineatele (1), (3) și (4) includ luna august, în întregime sau parțial, perioadele de timp respective vor fi suspendate pe parcursul lunii respective.”
            
         
               4.
            
            
               Anexa II se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 decembrie 2015.
      
         
            Pentru Comisie
         
         
            Președintele
         
         Jean-Caude JUNCKER
      
   
   
      (1)  JO L 347, 20.12.2013, p. 549.
   
      (2)  Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59).
   
      (3)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).
   
      (4)  Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 277, 21.10.2005, p. 1). Regulament abrogat prin Regulamentul (UE) nr. 1305/2013 cu efect de la 1 ianuarie 2014.
   
      ANEXĂ
      
         
            „ANEXA II
            
               Modelul de tabel menționat la articolul 29 litera (f)
            
            Informațiile menționate la articolul 29 litera (f) trebuie furnizate pentru fiecare agenție de plăți, utilizând următorul tabel:
            
                        Cazuri noi (1)
                        
                     
                     
                        Cazuri vechi (2)
                        
                     
                     
                         
                     
                     
                         
                     
                  
                        x
                     
                     
                        x
                     
                     
                        Agenția de plăți
                     
                     
                        A
                     
                  
                        x
                     
                     
                        x
                     
                     
                        Fond
                     
                     
                        B
                     
                  
                        x
                     
                     
                        x
                     
                     
                        Caz (vechi/nou)
                     
                     
                        AA
                     
                  
                        x
                     
                     
                         
                     
                     
                        Exercițiul financiar al cheltuielii inițiale
                     
                     
                        V1 (3)
                        
                     
                  
                        x
                     
                     
                         
                     
                     
                        Codurile bugetare ale cheltuielii inițiale
                     
                     
                        V2 (4)
                        
                     
                  
                        x
                     
                     
                        x
                     
                     
                        Exercițiul financiar n
                     
                     
                        C
                     
                  
                        x
                     
                     
                        x
                     
                     
                        Unitate monetară
                     
                     
                        D
                     
                  
                        x
                     
                     
                        x
                     
                     
                        Numărul de identificare a cazului
                     
                     
                        E
                     
                  
                        x
                     
                     
                        x
                     
                     
                        Numărul de identificare OLAF, dacă este cazul (5)
                        
                     
                     
                        F
                     
                  
                         
                     
                     
                        x
                     
                     
                        Caz inclus în registrul debitorilor
                     
                     
                        G
                     
                  
                        x
                     
                     
                        x
                     
                     
                        Identificarea beneficiarului
                     
                     
                        H
                     
                  
                        x
                     
                     
                        x
                     
                     
                        Program încheiat (numai pentru FEADR)
                     
                     
                        I
                     
                  
                        x
                     
                     
                         
                     
                     
                        Data aprobării raportului de control sau a unui document similar, în conformitate cu articolul 54 alineatul (1) din Regulamentul (UE) nr. 1306/2013
                     
                     
                        W
                     
                  
                         
                     
                     
                        x
                     
                     
                        Exercițiul financiar al constatării inițiale a neregulii
                     
                     
                        J
                     
                  
                        x
                     
                     
                         
                     
                     
                        Data solicitării de recuperare
                     
                     
                        X
                     
                  
                        x
                     
                     
                        x
                     
                     
                        Obiect al unor proceduri judiciare
                     
                     
                        K
                     
                  
                         
                     
                     
                        x
                     
                     
                        Suma inițială de recuperat
                     
                     
                        L
                     
                  
                        x
                     
                     
                         
                     
                     
                        Suma inițială de recuperat (principal)
                     
                     
                        L1
                     
                  
                        x
                     
                     
                         
                     
                     
                        Suma inițială de recuperat (dobândă)
                     
                     
                        L2
                     
                  
                        x
                     
                     
                         
                     
                     
                        Suma principalului a cărei recuperare era în curs la sfârșitul exercițiului financiar n-1
                     
                     
                        Y1
                     
                  
                        x
                     
                     
                         
                     
                     
                        Dobânda a cărei recuperare era în curs la sfârșitul exercițiului financiar n-1
                     
                     
                        Y2
                     
                  
                         
                     
                     
                        x
                     
                     
                        Suma totală după corectare (întreaga perioadă de recuperare)
                     
                     
                        M
                     
                  
                         
                     
                     
                        x
                     
                     
                        Suma totală recuperată (întreaga perioadă de recuperare)
                     
                     
                        N
                     
                  
                         
                     
                     
                        x
                     
                     
                        Suma declarată nerecuperabilă
                     
                     
                        O
                     
                  
                        x
                     
                     
                         
                     
                     
                        Suma (principal) declarată nerecuperabilă
                     
                     
                        O1
                     
                  
                        x
                     
                     
                         
                     
                     
                        Suma (dobândă) declarată nerecuperabilă
                     
                     
                        O2
                        
                     
                  
                        x
                     
                     
                        x
                     
                     
                        Exercițiul financiar de stabilire a imposibilității recuperării
                     
                     
                        P
                     
                  
                        x
                     
                     
                        x
                     
                     
                        Motivele imposibilității recuperării
                     
                     
                        Q
                     
                  
                         
                     
                     
                        x
                     
                     
                        Suma corectată (în exercițiul financiar n)
                     
                     
                        R
                     
                  
                        x
                     
                     
                         
                     
                     
                        Suma corectată (principal) (în exercițiul financiar n)
                     
                     
                        R1
                     
                  
                        x
                     
                     
                         
                     
                     
                        Suma corectată (dobândă) (în exercițiul financiar n)
                     
                     
                        R2
                     
                  
                        x
                     
                     
                         
                     
                     
                        Dobânda (în exercițiul financiar n)
                     
                     
                        Z
                     
                  
                         
                     
                     
                        x
                     
                     
                        Sume recuperate (în exercițiul financiar n)
                     
                     
                        S
                     
                  
                        x
                     
                     
                         
                     
                     
                        Suma recuperată (principal) (în exercițiul financiar n)
                     
                     
                        S1
                     
                  
                        x
                     
                     
                         
                     
                     
                        Suma recuperată (dobândă) (în exercițiul financiar n)
                     
                     
                        S2
                     
                  
                        x
                     
                     
                        x
                     
                     
                        Suma pentru care recuperarea este în curs
                     
                     
                        T
                     
                  
                        x
                     
                     
                         
                     
                     
                        Suma (principal) a cărei recuperare este în curs
                     
                     
                        T1
                     
                  
                        x
                     
                     
                         
                     
                     
                        Dobânda a cărei recuperare este în curs
                     
                     
                        T2
                     
                  
                        x
                     
                     
                         
                     
                     
                        Suma care face obiectul regulii 50/50 prevăzute la articolul 54 alineatul (2) din Regulamentul (UE) nr. 1306/2013 la sfârșitul exercițiului financiar n
                     
                     
                        BB
                     
                  
                        x
                     
                     
                        x
                     
                     
                        Suma de creditat către bugetul UE
                     
                     
                        U
                     
                  
                  
      
      
         (1)  Se referă la numărul (numerele) de referință OLAF (numerele de notificare SGN)
      
         (2)  Se referă la cazurile raportate cu ajutorul modelului prevăzut în prezenta anexă până la exercițiul financiar 2014, inclusiv.
      
         (3)  Se referă la cazurile raportate cu ajutorul modelului prevăzut în prezenta anexă începând cu exercițiul financiar 2015.
      
         (4)  Informații care trebuie furnizate începând cu exercițiul financiar 2016.
      
         (5)  Informații care trebuie furnizate începând cu exercițiul financiar 2016.
      «x» indică faptul că respectiva coloană este aplicabilă.”